open-index/open-wikipedia-markdown huggingface dataset:
আবদুল্লাহ আল-সালিম আল সাবাহ

শেখ **তৃতীয় আবদুল্লাহ আল-সালিম আল সাবাহ** (১৮৯৫ - ২৪ নভেম্বর ১৯৬৫) (আরবি: عبد الله الثالث السالم الصباح الشيخ الشيخ) কুয়েতের একাদশ শাসক ছিলেন, তিনি কুয়েতের প্রথম আমির এবং প্রধান সেনাপতি ছিলেন। ২৯ জানুয়ারি ১৯৫০ থেকে মৃত্যুর আগ পর্যন্ত কুয়েত সামরিক বাহিনীর সর্বাধিনায়ক ছিলেন। তিনি সালিম আল-মোবারক আল-সাবাহের জ্যেষ্ঠ পুত্র। কুয়েতে আল সাবাহ রাজবংশের একাদশ শাসক হিসাবে তিনি তার চাচাত ভাই শেখ আহমদ আল-জাবের আল-সাবাহের মৃত্যুর পর ক্ষমতা গ্রহণ করেন। তিনি পিতার মৃত্যুর পর শেখ আহমদের নির্বাচনের আগ পর্যন্ত রাজপ্রতিনিধি হিসাবে শাসন করেন। ২৫ শে ফেব্রুয়ারি তার রাজ্যাভিষেকের বার্ষিকী কুয়েতের জাতীয় দিবস হিসাবে পালিত হয়।

তার পূর্বসূরীদের বিপরীতে তৃতীয় আবদুল্লাহ ছিলেন ব্রিটিশপন্থীর চেয়ে অধিক আরবপন্থী ছিলেন। ১৯৬১ সালের ১৯ জুন ব্রিটিশদের সাথে একটি চুক্তি স্বাক্ষর করে তিনি কার্যকরভাবে কুয়েতের ব্রিটিশদের "আশ্রিত রাজ্য" অবস্থানের অবসান ঘটান। তাকে আধুনিক কুয়েতের প্রতিষ্ঠাতা হিসাবে সম্মান করা হয়। তিনি ১৯৬২ সালে কুয়েতের সংবিধান প্রবর্তন করেন এবং ১৯৬৩ সালে সংসদ চালু করেন।

## মৃতু্য
শেখ আবদুল্লাহ আল-সালিম হৃদ রোগে আক্রান্ত হয়ে দু'বছর  ভুগার পর মারা যান এবং তার ভাই শেখ তৃতীয় সাবাহ আল-সালিম আল-সাবাহ পরবর্তী আমির হিসেবে তার স্থলাভিষিক্ত হন। তিনি ২০০৬ সালের জানুয়ারিতে সংক্ষিপ্ত সময়ের জন্য শাসন করা শেখ সাদ আল-আবদুল্লাহ আল-সালেম আল-সাবাহ, শেখ খালিদ আল-আবদুল্লাহ আল-সালেম আল সাবাহ এবং গভর্নর শেখ আলী আল-আবদুল্লাহ আল-সালেম আল-সাবাহর পিতা।

উপাধি:

* ১৮৯৫–১৯৩৮: শেখ আবদুল্লাহ বিন সালিম আল সাবাহ
* ১৯৩৮–১৯৫০: আবদুল্লাহ বিন সালিম আল-সাবাহ, সিআইই
* ১৯৫০–১৯৫২: মহিমান্বিত তৃতীয় আবদুল্লাহ বিন সালিম আল সাবাহ, কুয়েত ও নির্ভরতার শেখ, সিআইই
* ১৯৫২–১৯৫৬: মহিমান্বিত শেখ স্যার তৃতীয় আবদুল্লাহ বিন সালিম আল সাবাহ, কুয়েত ও নির্ভরতার শেখ, কেসিএমজি, সিআইই
* ১৯৫৬–১৯৫৯: মহিমান্বিত স্যার তৃতীয় আবদুল্লাহ বিন সালিম আল সাবাহ, কুয়েত ও নির্ভরতার শেখ, কেসিএমজি, সিআইই, কেএসটিজে
* ১৯৫৯–১৯৬১: মহিমান্বিত স্যার তৃতীয় আবদুল্লাহ বিন সালিম আল সাবাহ, কুয়েত ও নির্ভরতার শেখ, জিসিএমজি, সিআইই, কেএসটিজে
* ১৯৬১–১৯৬৫: মহিমান্বিত স্যার তৃতীয় আবদুল্লাহ বিন সালিম আল সাবাহ, কুয়েতের আমির, জিসিএমজি, সিআইই, কেএসটিজে

## সম্মাননা এবং পুরস্কার

### কুয়েত জাতীয় সম্মান

* 60x60পিক্সেল সোভেরিন গ্র্যান্ড মাস্টার অফ দ্য অর্ডার অফ ন্যাশনাল ডিফেন্স
* 60x60পিক্সেল সোভেরিন গ্র্যান্ড মাস্টার অফ দ্য মিলিটারি ডিউটি অর্ডার

### বিদেশী সম্মান

* 60x60পিক্সেল কম্প্যানিয়ন অফ দ্য অর্ডার অফ দি ইন্ডিয়ান এম্পায়ার (১৯৩৮)
* 60x60পিক্সেল অনারারি নাইট কমান্ডার অফ দ্য অর্ডার অফ সেন্ট মাইকেল অ্যান্ড সেন্ট জর্জ (১৯৫২)
* 60x60পিক্সেল গ্র্যান্ড-ক্রইক্স অর্ডার অফ দ্য লেজিওঁ দনর (ফ্রান্স, ১৯৫২)
* 60x60পিক্সেল অর্ডার অফ দ্য টু রিভারস, প্রথম শ্রেণী (ইরাক রাজ্য, ১৯৫২)
* 60x60পিক্সেল রাণী দ্বিতীয় এলিজাবেথ রাজ্যাভিষেক পদক (১৯৫৩)
* 60x60পিক্সেল নাইট অফ দ্য অর্ডার অফ সেন্ট জন (১৯৫৬)
* 60x60পিক্সেল অর্ডার অফ দ্য ক্রাউন, প্রথম শ্রেণী (ইরান সাম্রাজ্য, ১৯৫৮)
* 60x60পিক্সেল অনারারি নাইট গ্র্যান্ড ক্রস অফ দ্য অর্ডার অফ সেন্ট মাইকেল এবং সেন্ট জর্জ (১৯৫৯)

## তথ্যসূত্র



বিষয়শ্রেণী:১৮৯৫-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:কুয়েতের শাসক
বিষয়শ্রেণী:২০শ শতাব্দীর আরব ব্যক্তি
বিষয়শ্রেণী:কুয়েতের অর্থমন্ত্রী
বিষয়শ্রেণী:আল সাবাহ
বিষয়শ্রেণী:২০শ শতাব্দীর কুয়েতি ব্যক্তি
চৌধুরী আকমল ইবনে ইউসুফ

**চৌধুরী আকমল ইবনে ইউসুফ** (১৯৪৭ -  ১৯ ডিসেম্বর, ২০২১)  একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের নেতা ও সাবেক সাংসদ ছিলেন। তিনি ফরিদপুর-৪ (ভাঙ্গা, সদরপুরএবং চরভদ্রাসন) আসনের সাবেক সংসদ সদস্য।

## জন্ম ও পারিবারিক জীবন
ফরিদপুর জেলার বাঙালি জমিদার পরিবারে ১৯৪৭ সালে জন্মগ্রহণ করেন। কামাল ইউসুফের পিতামহ ছিলেন জমিদার চৌধুরী মঈজউদ্দীন বিভাশ । তার পিতা ইউসুফ আলী চৌধুরী (মোহন মিয়া) ব্রিটিশ শাসনামলে একজন বিশিষ্ট মুসলিম লীগ নেতা এবং পাকিস্তান মুক্তিযুদ্ধের সময় পাকিস্তানকে সমর্থন করেছিলেন। তার চাচা চৌধুরী আবদুল্লাহ জহিরউদ্দীন (লাল মিয়া) রাষ্ট্রপতি আইয়ুব খানের সরকারে মন্ত্রিসভায় ছিলেন এবং অন্য চাচা এনায়েত হোসেন চৌধুরী পাকিস্তানের জাতীয় পরিষদের সদস্য ছিলেন। তার ভাই চৌধুরী কামাল ইবনে ইউসুফ একজন বাংলাদেশী রাজনীতিবিদ, সাবেক মন্ত্রী ও বাংলাদেশ জাতীয়তাবাদী দল নেতা।

## রাজনৈতিক ও কর্মজীবন
চৌধুরী আকমল ইবনে ইউসুফ ফেব্রুয়ারি ১৯৯৬ সালের নির্বাচনে ফরিদপুর-৪ (ভাঙ্গা, সদরপুরএবং চরভদ্রাসন) আসনে বাংলাদেশ জাতীয়তাবাদী দলের হয়ে প্রথম সংসদ সদস্য নির্বাচিত হন। ২০০১ সালে জাতীয় সংসদ নির্বাচনে স্বতন্ত্র প্রার্থী হিসেবে নির্বাচন করে পরাজিত হলেও ২০০২ সালের উপ-নির্বাচন সাংসদ নির্বাচিত হন। 

## মৃত্যু
চৌধুরী আকমল ইবনে ইউসুফ ১৮ ডিসেম্বর, ২০২১ সালে বনানীর নিজ বাসভবনে মৃত্যুবরণ করেন।

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:ফরিদপুর জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:১৯৪০-এর দশকে জন্ম
বিষয়শ্রেণী:চৌধুরী বিশ্বাস পরিবার
সালেহা মোশাররফ

**সালেহা মোশাররফ** (জন্ম: ১মে ১৯৪৯ - মৃত্যু: ২৮ আগস্ট ২০১৪) বাংলাদেশ আওয়ামীলীগের রাজনীতিবিদ এবং সাবেক সাংসদ। তিনি অক্টোবর ১৯৯৯ সালের উপনির্বাচনে ফরিদপুর-৪ আসন থেকে ও ২০০৯ সালে সংরক্ষিত মহিলা আসন-২০ থেকে নির্বাচিত সংসদ সদস্য।

## জন্ম ও পারিবারিক জীবন
সালেহা মোশাররফ ফরিদপুর জেলার সদরপুর উপজেলায় জন্মগ্রহণ করেন। তিনি মুক্তিযোদ্ধা ও ফরিদপুর -৪ আসনের সাবেক সংসদ সদস্য অ্যাডভোকেট মোশারফ হোসেনের সাথে বিবাহবন্ধনে আবদ্ধ হন। তাদের ছেলে আইনজীবী শাহেদীদ জামাল।

## রাজনৈতিক ও কর্মজীবন
সালেহা মোশাররফ তিনি অক্টোবর ১৯৯৯ সালের উপনির্বাচনে ফরিদপুর-৪ আসন থেকে ও ২০০৯ সালে সংরক্ষিত মহিলা আসন-২০ থেকে নির্বাচিত সংসদ সদস্য। তিনি বাংলাদেশ আওয়ামী লীগের সদরপুর উপজেলা শাখার সভাপতির দায়িত্ব পালন করেছেন। 

## মৃত্যু
সালেহা মোশাররফ ২৮ আগস্ট ২০১৪ সালে ফরিদপুর ডায়াবেটিক মেডিকেল কলেজ হাসপাতালে মারা যান। 

## আরও দেখুন

* সপ্তম জাতীয় সংসদ সদস্যদের তালিকা
*নবম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* সপ্তম জাতীয় সংসদ সদস্যদের তালিকা (জুন ১৯৯৬)  -জাতীয় সংসদ
*নবম জাতীয় সংসদ সদস্যদের তালিকা (২০০৮)  -জাতীয় সংসদ

বিষয়শ্রেণী:২০১৪-এ মৃত্যু
বিষয়শ্রেণী:ফরিদপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:১৯৪৯-এ জন্ম
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:সদরপুর উপজেলার ব্যক্তি
গেরহার্ড ইরাসমাস

**মারভে গেরহার্ড ইরাসমাস** (জন্ম ১১ এপ্রিল ১৯৯৫) একজন নামিবীয় ক্রিকেটার। জানুয়ারী ২০১৮ এ, তাকে ২০১৮ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য নামিবিয়ার স্কোয়াডে অন্তর্ভূক্তি দেওয়া হয়েছিল। আগস্ট ২০১৮ এ, ২০১৮ আফ্রিকা টি২০ কাপের জন্য নামিবিয়ার স্কোয়াডে সে ছিল অন্যতম সদস্য।

২০১৯ সালের মার্চ মাসে, তাকে ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য নামিবিয়া স্কোয়াডের অধিনায়ক মনোনীত করা হয়েছিল  প্রতিযোগিতায় নামিবিয়া শীর্ষ চারে অবস্থান করায় আইসিসি তাদেরকে একদিনের আন্তর্জাতিক (ওডিআই) মর্যাদা প্রদান করে। ইরাসমাস উক্ত প্রতিযোগিতার ফাইনালে ওমানের বিপক্ষে ২৭ এপ্রিল ২০১৮ তারিখে নামিবিয়ার হয়ে একদিনের আন্তর্জাতিকে অভিষেক করে। ২০১৯ সালের মে মাসে উগান্ডায় ২০১৮-১৯ আইসিসি টি২০ বিশ্বকাপ আফ্রিকা বাছাইপর্ব প্রতিযোগিতার আঞ্চলিক ফাইনালের জন্য নামিবিয়ার স্কোয়াডের অধিনায়ক হিসাবে তাকে মনোনীত করা হয়েছিল। ২০ মে ২০১৯ তারিখে ঘানার বিপক্ষে নামিবিয়ার হয়ে টুয়েন্টি২০ আন্তর্জাতিক (টি২০আই)-এ অভিষেক করেন তিনি।

২০১৯ সালের জুনে, তিনি ২০১৯-২০ মৌসুমকে সামনে রেখে  আন্তর্জাতিক মৌসুমের জন্য নামিবিয়ার ঘোষিত স্কোয়াড তালিকায় অন্যতম সদস্য হিসাবে পঁচিশজন ক্রিকেটারের একজন ছিলেন।

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:নামিবীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:নামিবিয়ার টুয়েন্টি২০ আন্তর্জাতিক ক্রিকেটার
বিষয়শ্রেণী:নামিবিয়ার একদিনের আন্তর্জাতিক ক্রিকেটার
ডেইলি নিউজ অ্যান্ড অ্যানালিসিস

**ডেইলি নিউজ অ্যান্ড অ্যানালিসিস** (**ডিএনএ**) হল একটি ভারতীয় ব্রডশিট সংবাদপত্র। এটি ২০০৫ সালে চালু হয় এবং ভারতে মুম্বই, আহমেদাবাদ, পুনে, জয়পুর, বেঙ্গালুরু ও ইন্দোরে প্রকাশিত হয়। এর পাঠক লক্ষ্যমাত্রা হল তরুণসমাজ। ডিলিজেন্ট মিডিয়া কর্পোরেশন এর মালিকানা স্বত্ত্বের অধিকারী ও পরিচালক।

## চালু
২০০৫ সালে "স্পিক আপ, ইট্‌স ইন ইওর ডিএনএ" ("Speak up, it's in your DNA") টাগলাইন সংবলিত বিস্তৃত বিজ্ঞাপন ক্যাম্পেইন নিয়ে *ডেইলি নিউজ অ্যান্ড অ্যানালিসিস*-এর আবির্ভাব ঘটে।

## প্রচার
২০১২ সাল মোতাবেক এর পাঠক সংখ্যা ছিল প্রায় ৯.৩ লাখ।

## তথ্যসূত্র

## বহিঃসংযোগ
* 

বিষয়শ্রেণী:২০০৫-এ প্রতিষ্ঠিত প্রকাশনা
বিষয়শ্রেণী:মুম্বইয়ে প্রকাশিত সংবাদপত্র
বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:ভারতে প্রকাশিত দৈনিক সংবাদপত্র
বিষয়শ্রেণী:মুম্বইয়ের সংবাদপত্র
বিষয়শ্রেণী:ভারতের দৈনিক সংবাদপত্র
লুইস লিটল

**লুইস লিটল** (জন্ম: ১৬ মে ২০০৩) একজন আইরিশ ক্রিকেটার। তিনি দক্ষিণ আফ্রিকার বিপক্ষে ২০১৭ সালের ১১ মে দক্ষিণ আফ্রিকা কোয়াডরেঙ্গুলার সিরিজের মধ্যদিয়ে মহিলাদের একদিনের আন্তর্জাতিক  (ডব্লিউওডিআই)- ক্রিকেটে অভিষেক করেছিলেন।

২০১৯ সালের মে মাসে ওয়েস্ট ইন্ডিজের বিপক্ষে সিরিজের জন্য আয়ারল্যান্ডের মহিলা টুয়েন্টি২০ আন্তর্জাতিক (ডব্লিউটি২০আই) স্কোয়াডের সদস্য হিসাবে তার নাম ছিল। ওয়েস্ট ইন্ডিজের বিপক্ষে ২৬ মে ২০১৯-এ আয়ারল্যান্ডের হয়ে তিনি মহিলাদের টুয়েন্টি২০ আন্তর্জাতিকে অভিষেক করেছিলেন।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের স্কোয়াডে অন্তর্ভুক্ত করা হয়। 

## তথ্যসূত্র

## বহিঃসংযোগ

* 

বিষয়শ্রেণী:আয়ারল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:আয়ারল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:আইরিশ নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০৩-এ জন্ম
বিষয়শ্রেণী:ডাবলিনের (নগর) ক্রীড়া ব্যক্তিত্ব
সোফি ম্যাকমাহন

**সোফি ম্যাকমাহন** (জন্ম ২৯ জানুয়ারী ১৯৯৭) একজন আইরিশ ক্রিকেটার। তিনি ২০১৭ সালের ১৫ মে, ভারতের বিপক্ষে ২০১৭ দক্ষিণ আফ্রিকা কোয়াডরেঙ্গুলার সিরিজের মধ্য দিয়ে মহিলাদের একদিনের আন্তর্জাতিক (ডব্লিউওডিআই)-ক্রিকেটে অভিষেক করেন।

২০১৯ সালের মে মাসে ওয়েস্ট ইন্ডিজের বিপক্ষে সিরিজের জন্য আয়ারল্যান্ডের মহিলা টি-টোয়েন্টি আন্তর্জাতিক (ডব্লিউটি২০আই ) স্কোয়াড তালিকায় তার নাম হয়েছিল। ওয়েস্ট ইন্ডিজের বিপক্ষে ২৬ মে ২০১৯-এ আয়ারল্যান্ডের হয়ে তিনি মহিলাদে টি২০ আন্তর্জাতিক ক্রিকেটে অভিষেক করেছিলেন।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের দলীয় স্কোয়াডে অন্তর্ভুক্ত করা হয়েছিল। 

## তথ্যসূত্র

## বহিঃসংযোগ

* 

বিষয়শ্রেণী:আয়ারল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:আয়ারল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:আইরিশ নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:ডাবলিনের (নগর) ক্রীড়া ব্যক্তিত্ব
আল্লাকুরী মসজিদ

**আল্লাকুরি মসজিদ** বাংলাদেশের ঢাকা শহরের মোহাম্মদপুরের কাটাসুরে অবস্থিত মোগল আমলের ছোট্ট একটি মসজিদ। এটিই হচ্ছে বাংলায় একগম্বুজ বিশিষ্ট বর্গাকার মুঘল মসজিদ।

## স্থাপত্য
মসজিদটির অভ্যন্তরীণ পরিমাপ ৩.৮১ মিটার × ৩.৮১ মিটার সহ বর্গক্ষেত্র রয়েছে। এটিতে চারটি অষ্টভুজ কোণার টাওয়ার (মিনার) রয়েছে। টাওয়ারগুলির গোড়ায় কলস/ফুলদানি রয়েছে। নিয়মিত বিরতিতে উত্থিত ব্যান্ডগুলি দ্বারা বিভাগগুলিতে বিভক্ত হয় এবং একটি কিওস্ক এবং প্যারাট দ্বারা মুকুটযুক্ত। মসজিদটি পশ্চিম দিকের প্রাচীর (কিবলা পাশ) ব্যতীত প্রতিটি প্রাচীরের মাঝখানে তিনটি প্রবেশপথ দিয়ে প্রবেশ করা যায়। পশ্চিম দিকের প্রাচীরটিতে তিনটি আধা-অষ্টভুজাকৃতির খিলানযুক্ত মিহরাব রয়েছে। মসজিদের দেয়ালগুলি ঘন এবং গ্রীষ্মেও অভ্যন্তরীণ শীতল থাকে।

মসজিদটির একটি গম্বুজ। গম্বুজটি স্কুইনচে বা অষ্টভুজাকার ড্রামে বহন করা হয়। গম্বুজটিতে পারস্য স্থাপত্যের প্রভাব রয়েছে। গম্বুজটি আগে পদ্ম এবং কলস ফাইনাল দিয়ে মুকুটযুক্ত ছিল। 

## ইতিহাস
১৬৮০ খ্রিষ্টাব্দে নির্মিত এই মসজিদের ভবনে ছিল একটিমাত্র গম্বুজ। এতে শায়েস্তাখানি স্থাপত্য ছিল বলে সৈয়দ মাহমুদুল হাসানের বিবরণ থেকে জানা যায়। কাটাসুর এলাকায় এখন আর এমন মসজিদ নেই। তবে মোহাম্মদপুর বাসস্ট্যান্ডের পাশে আল্লাহ করিম জামে মসজিদ নামে একটি মসজিদ রয়েছে। ১৯ বছর আগে এর আদি ভবনটি ভাঙা হয়েছে। স্থানীয় ব্যক্তিরা দাবি করেন, এটি কাটাসুর এলাকার মোগল আমলের মসজিদের উত্তরসূরি। মসজিদের পূর্বদিকের প্রবেশপথের উপরে একটি পাথরের শিলালিপি ছিল। কথিত আছে যে শিলালিপিটি গত শতাব্দীতে ভাওয়ালের রাজা নিয়ে গিয়েছিলেন।

## সংস্কার ও পরিবর্তন
গম্বুজটির উপরের পদ্মটি একটি সংস্কারের সময় সরানো হয়েছিল। এছাড়াও, পশ্চিম দিকের প্রাচীরের তিনটি মিহরাব নির্মিত হয়েছিল। সাম্প্রতিক সময়ে, মসজিদটি মূল কাঠামো না ভেঙে টিন শেড দিয়ে পূর্ব, উত্তর এবং দক্ষিণ দিকে প্রসারিত হয়। ফলস্বরূপ, পুরো কাঠামোটি এখন বাইরে থেকে দেখা যায় না তবে মসজিদের উপরের অংশ দেখা যায়। সংস্কারের সময় মসজিদের অভ্যন্তরীণ ও বাইরের অংশটি নতুন রঙ করা হয়।

## সুরক্ষা
মসজিদটি প্রত্নতাত্ত্বিক এবং স্থাপত্যিক তাত্পর্যপূর্ণ হওয়ায় ক্ষয় থেকে বাঁচাতে সরকারের প্রত্নতাত্ত্বিক বিভাগের অধীনে রক্ষা করা দরকার।

## আরও দেখুন

* বাংলাদেশের মসজিদের তালিকা
* ঢাকা বিভাগের মসজিদের তালিকা

## তথ্যসূত্র

বিষয়শ্রেণী:ঢাকা জেলার মসজিদ
এআরওয়াই ফিল্মস

**এআরওয়াই ফিল্মস** () পাকিস্তানের চলচ্চিত্র বিতরণ ও প্রযোজনা সংস্থা, যেটি এআরওয়াই ডিজিটাল নেটওয়ার্কের অংশ হিসেবে পরিচালিত হয়ে থাকে। ২০১৩ সাল প্রযোজনা এই সংস্থাটি ৩৫টির মত চলচ্চিত্র বিতরণ করেছে, যার মধ্যে থেকে ১১টি উর্দু ভাষার চলচ্চিত্র, ৬টি পাঞ্জাবী এবং ১৭টি পশতু ভাষার চলচ্চিত্র ছিল। এর মধ্যে থেকে উল্লেখযোগ্য চলচ্চিত্র হচ্ছে ওয়ার, জাওয়ানি ফির না আনি, রং নং, জালাবি, ৩ বাহাদুর এবং পাঞ্জাব নাহি জাউঙ্গি অন্যতম।

## তথ্যসূত্র

## বহিঃসংযোগ
* 

বিষয়শ্রেণী:২০০৭-এ প্রতিষ্ঠিত
বিষয়শ্রেণী:পাকিস্তানের গণমাধ্যম কোম্পানি
দি ইকোনমিক টাইমস

**দ্য ইকোনমিক টাইমস** হল একটি ভারতীয় দৈনিক সংবাদপত্র। এর সদর দফতর ভারতের মুম্বইয়ের *[[দ্য টাইমস অব ইন্ডিয়া]]* ভবনে অবস্থিত। বেনেট, কোলম্যান অ্যান্ড কোং লিমিটেড এটি প্রকাশ করে থাকে। ১৯৬১ সাল থেকে এই সংবাদপত্র প্রকাশিত হচ্ছে। ২০১২ সাল মোতাবেক, এটি *[[দ্য ওয়াল স্ট্রিট জার্নাল]]*-এর পর বিশ্বের দ্বিতীয়-সর্বাধিক পঠিত ইংরেজি ভাষার ব্যবসা সম্পর্কিত সংবাদপত্র, যার পাঠক সংখ্যা প্রায় ৮০০,০০০। এটি ১২টি শহরে একসাথে প্রকাশিত হয়, শহরগুলো হল - মুম্বই, বেঙ্গালুরু, দিল্লি, চেন্নাই, কলকাতা, লখনৌ, হায়দ্রাবাদ, জয়পুর, আহমেদাবাদ, নাগপুর, চণ্ডীগড়, এবং পুনে। এই সংবাদপত্রের মূল পাঠ্যবস্তু হল ভারতীয় অর্থনীতি, আন্তর্জাতিক অর্থায়ন, শেয়ার মূল্য, নিত্য প্রয়োজনীয় দ্রব্যের মূল্য এবং অর্থায়ন সম্পর্কিত অন্যান্য বিষয়াদি। ১৯৬১ সালে এর প্রতিষ্ঠাকালীন সম্পাদক ছিলেন পি. এস. হরিহরণ। *দ‌্য ইকোনমিক টাইমস*-এর বর্তমান সম্পাদক হলেন বোধিসত্ত্ব গাঙ্গুলি।

## তথ্যসূত্র

## বহিঃসংযোগ
* (মোবাইল)

বিষয়শ্রেণী:১৯৬১-এ প্রতিষ্ঠিত প্রকাশনা
বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:ভারতের জাতীয় সংবাদপত্র
বিষয়শ্রেণী:ভারতের দৈনিক সংবাদপত্র
বিষয়শ্রেণী:মুম্বইয়ের সংবাদপত্র
বিষয়শ্রেণী:দ্য টাইমস গ্রুপের প্রকাশনা
বিষয়শ্রেণী:২০০৪-এ ভারতে প্রতিষ্ঠিত
বিষয়শ্রেণী:টাইমস গ্রুপের প্রকাশনা
বিষয়শ্রেণী:ভারতের ব্যবসায়িক সংবাদপত্র
বিষয়শ্রেণী:১৯৬১-এ মহারাষ্ট্রে প্রতিষ্ঠিত
বিষয়শ্রেণী:কলকাতার সংবাদপত্র
বিষয়শ্রেণী:পাটনার সংবাদপত্র
নাসিরউদ্দিন আহমেদ পিন্টু

**নাসিরউদ্দিন আহমেদ পিন্টু** (জন্ম: ১ সেপ্টেম্বর ১৯৬৭ - মৃত্যু: ৩ মে ২০১৫) একজন বাংলাদেশ জাতীয়তাবাদী দলের রাজনীতিবিদ ছিলেন। তিনি ঢাকা-৮ আসন থেকে সংসদ সদস্য ছিলেন।

## কর্মজীবন
**পিন্টু** নব্বইয়ের দশকে বাংলাদেশ জাতীয়তাবাদী ছাত্রদলের সভাপতি ছিলেন। তিনি বাংলাদেশ জাতীয়তাবাদী দলের ঢাকা ইউনিটের সাংগঠনিক সম্পাদক ছিলেন। তিনি ২০০১ সালে ঢাকা-৮ আসন থেকে  থেকে সংসদ সদস্য নির্বাচিত হয়েছিলেন।  ২০০৩ সালে, বাংলাদেশ জাতীয়তাবাদী দলের সরকার তার ভাইয়ের বিরুদ্ধে হত্যার অভিযোগ প্রত্যাহার করতে ক্লান্ত হলেও বিচারক তাকে অস্বীকার করেছিলেন। 

২০০৯ সালে বাংলাদেশ বিডিআর বিদ্রোহের সাথে জড়িত থাকার দায়ে পিন্টুকে যাবজ্জীবন কারাদণ্ড দেওয়া হয়েছিল।  তিনি বিদ্রোহীদের পরিবহন সরবরাহ করে সহায়তা করেছিলেন বলে আদালতে উল্লেখ করা হয়।  তিনি  ঢাকা দক্ষিণ সিটি কর্পোরেশনে নির্বাচনে প্রতিদ্বন্দ্বিতা করার চেষ্টা করেছিলেন। তার দোষী সাব্যস্ত হওয়ার বিষয়ে পর্যাপ্ত তথ্য মনোনয়পত্রের সাথে সরবরাহ করতে না পারায় বাংলাদেশ নির্বাচন কমিশন তার মনোনয়ন বাতিল করে দেয়। 

## ব্যক্তিগত জীবন
পিন্টুর বিয়ে হয়েছিল নাসিমা আক্তার কল্পনার সাথে। তাকে ২০১৬ সালে বাংলাদেশ জাতীয়তাবাদী দলের একজন নির্বাহী কমিটির সদস্য করা হয়েছিল। 

## মৃত্যু
পিন্টু কারাগারে থাকাকালীন ৩ মে ২০১৫ তারিখে যাবজ্জীবন কারাদণ্ডের সাজা ভুগছিলেন। সেখানে তিনি অসুস্থ হলে  তাকে রাজশাহী মেডিকেল কলেজ ও হাসপাতালে নেয়া হয়। সেখানে কর্তব্যরত চিকিৎসক তাকে মৃত ঘোষণা করেন। পিন্টুর পরিবার এটি রাজনৈতিক হত্যাকাণ্ড হিসেবে আখ্যা দেয়। 

## তথ্যসূত্র

বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:২০১৫-এ মৃত্যু
বিষয়শ্রেণী:১৯৬৭-এ জন্ম
বিষয়শ্রেণী:ঢাকার রাজনীতিবিদ
বিষয়শ্রেণী:বাংলাদেশী বন্দী ও আটক
লোনলি প্ল্যানেট

**লোনলি প্ল্যানেট** হলো ভ্রমণ সহায়িকা পুস্তকের এক বৃহৎ প্রকাশনী।

## ইতিহাস

### শুরুর দিকের সময়কাল

### বিস্তার

### বিবিসির নিকট বিক্রয়

### বিবিসি হয়ে এনসি-২ এর নিকট বিক্রয়

## পণ্য

## বিতর্ক

## আরও দেখুন

## তথ্যসূত্র

বিষয়শ্রেণী:অস্ট্রেলিয়ার প্রকাশনা কোম্পানি
বিষয়শ্রেণী:মেলবোর্নের গণমাধ্যম
বিষয়শ্রেণী:২০২০-এর অধিগ্রহণ ও একত্রীকরণ
লারা মারিটজ

**লারা মারিটজ** (জন্ম: ৭ জানুয়ারী ২০০১) একজন আইরিশ ক্রিকেটার। তিনি ২০১৭ সালের ৭ মে ভারতের বিপক্ষে দক্ষিণ আফ্রিকা কোয়াডরেঙ্গুলার সিরিজের মধ্য দিয়ে মহিলাদের একদিনের আন্তর্জাতিক (ডব্লিউওডিআই) ক্রিকেটে অভিষেক করেন এবং ২০১৮ সালের ৬ জুন আয়ারল্যান্ডের হয়ে নিউজিল্যান্ড মহিলা দলের বিপরীতে মহিলাদের টুয়েন্টি২০ আন্তর্জাতিক (ডব্লিউটি২০আই) ক্রিকেটে অভিষেক করেছিলেন।

২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আয়ারল্যান্ডের দলীয় স্কোয়াডে তার নাম অন্তর্ভুক্ত হয়েছিল। ২০১৮ সালের অক্টোবরে, ওয়েস্ট ইন্ডিজে অনুষ্ঠিত আইসিসি মহিলা বিশ্ব টুয়েন্টি২০ প্রতিযোগিতার জন্য আয়ারল্যান্ডের দলে ছিলেন তিনি। আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় সে ছিল দলের একজন অন্যতম সদস্য।

## তথ্যসূত্র

## বহিঃসংযোগ
* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:আয়ারল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:আয়ারল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:আইরিশ নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০১-এ জন্ম
বিষয়শ্রেণী:প্রিটোরিয়া থেকে আগত ক্রিকেটার
আল আরাবি (সাময়িকী)

**আল-আরাবি** (আরবি: العربي) একটি মাসিক আরবি সাময়িক পত্রিকা যা মূলত আরব বিশ্বের সংস্কৃতি, সাহিত্য, শিল্প, রাজনীতি, সমাজ এবং অর্থনীতিকে তুলে ধরে। পত্রিকাটির প্রথম সংস্করণ ১৯৫৮ সালের ডিসেম্বরে প্রকাশিত হয়, সর্ব-আরববাদের আদর্শ প্রচারে এটি সচেষ্ট ছিল। ম্যাগাজিনটি জনসাধারণের অংশগ্রহণকে উৎসাহ দেয় এবং ফটোগ্রাফি এবং ফ্রিল্যান্স কাজের ব্যবহার করে।

## ইতিহাস এবং সংক্ষিপ্ত বিবরণ
কুয়েত সরকার আরবি সাহিত্যে জোর দেওয়ার জন্য আল-আরাবি সাময়িকীটি প্রতিষ্ঠা করে। মাসিক পত্রিকাটি সর্বদা দেশের গণমাধ্যমের প্রধান নিয়ন্ত্রক সংস্থা কুয়েতি তথ্য মন্ত্রণালয় থেকে আর্থিক সহায়তা পেয়েছে। আহমদ জাকি সাময়িকীটির প্রথম প্রধান সম্পাদক ছিলেন এবং সাময়িকীটি প্রথম ১৯৫৮ সালের ডিসেম্বর মাসে প্রকাশিত হয়।

প্রথম দিন থেকেই, পত্রিকাটি আরব এবং আন্তর্জাতিক উভয় সম্প্রদায়ের জীবনের সমস্ত বিষয় নিয়ে বিভিন্ন গুরুত্বপূর্ণ বিষয়কে তুলে ধরেছে। পত্রিকাটিতে অনেক বিখ্যাত লেখক, শিল্পী ও কবিদের নিবন্ধ প্রকাশিত হয়; যেমন আব্বাস আল-আক্কাদ, নিজার কাব্বানি, সাইদ আল-আফগানি, আবদুল হাদি আলতাজি, ইহসান আব্বাস, ইউসুফ ইদ্রিস এবং সালাহ আবদেল সবুর, দালাল আলমুতাইরি। ১৯৯০ সালের আগস্ট থেকে ১৯৯১ সালের ফেব্রুয়ারি পর্যন্ত ইরাকের কুয়েত আক্রমণের সময় পত্রিকাটি সাময়িকভাবে সাত মাস বন্ধ ছিল।

সংযোগ=Special:FilePath/Al-Arabi.jpg|ডান|থাম্ব|পত্রিকাটির ১৯৫৮ সালের প্রথম সংস্করণ

## প্রধান সম্পাদকদের তালিকা

* ১৯৫৮-১৯৭৫: আহমদ জাকি
* ১৯৭৬-১৯৮২: আহমদ বাহা এলদিন
* ১৯৮২-১৯৯৯: মুহাম্মদ গেনিম আল-রোমেহ
* ১৯৯৯–২০১৩: সুলাইমান এব্রাহিম এল-আসকারি
* ২০১৩ – বর্তমান: আদিল সালিম আল-আবদ আল-যাদির

## তথ্যসূত্র


## বহিঃসংযোগ

* Official website

বিষয়শ্রেণী:আরবি ভাষার ম্যাগাজিন
বিষয়শ্রেণী:কুয়েতের সাময়িকী
বিষয়শ্রেণী:মাসিক গবেষণা পত্রিকা
বিষয়শ্রেণী:১৯৫৮-এ প্রতিষ্ঠিত ম্যাগাজিন
বিষয়শ্রেণী:মাসিক ম্যাগাজিন
বিষয়শ্রেণী:রাষ্ট্রীয় গণমাধ্যম
লিয়া পল

**লিয়া পল** (জন্ম: ১০ সেপ্টেম্বর ১৯৯৯) একজন আইরিশ ক্রিকেটার। তিনি ২০১৭ দক্ষিণ আফ্রিকা কোয়াডরেঙ্গুলার সিরিজে আয়ারল্যান্ডের হয়ে ভারতের বিপক্ষে মহিলাদের একদিনের আন্তর্জাতিক (ডব্লিউওডিআই) ক্রিকেটে অভিষেক করেছিলেন। নভেম্বর ২০১৮ সালে, তাকে বার্ষিক ক্রিকেট আয়ারল্যান্ড পুরস্কারে মহিলা যুব আন্তর্জাতিক খেলোয়াড় হিসাবে মনোনীত করা হয়েছিল।

২০১৯ সালের মে মাসে ওয়েস্ট ইন্ডিজের বিপক্ষে সিরিজের জন্য আয়ারল্যান্ডের মহিলাদের টুয়েন্টি২০ আন্তর্জাতিক (ডব্লিউটি২০আই) স্কোয়াডে তার নাম তালিকাভূক্ত ছিল, কিন্তু তিনি খেলেননি। আগস্ট ২০১৯ এ, তাকে ২০১৯ নেদারল্যান্ডস মহিলা কোয়াডরেঙ্গুলার সিরিজের জন্য আইরিশ মহিলা টি-টোয়েন্টি আন্তর্জাতিক (ডব্লিউটি২০আই) স্কোয়াডে স্থান দেওয়া হয়েছিল। তিনি ৮ আগস্ট ২০১৯- এ নেদারল্যান্ডসের বিপক্ষে আয়ারল্যান্ডের হয়ে মহিলাদের টুয়েন্টি২০ আন্তর্জাতিকে অভিষেক করেন।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের দলীয় স্কোয়াডে অন্তর্ভুক্ত করা হয়েছিল।

## তথ্যসূত্র

## বহিঃসংযোগ
* 

বিষয়শ্রেণী:আয়ারল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:আয়ারল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:আইরিশ নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৯-এ জন্ম
বিষয়শ্রেণী:ডাবলিনের (নগর) ক্রীড়া ব্যক্তিত্ব
মোহাম্মদ মনজুর আলম

**মোহাম্মদ মনজুর আলম** (যিনি **এম. মনজুর আলম** নামেই সর্বাধিক পরিচিত) একজন বাংলাদেশী রাজনীতিবিদ এবং চট্টগ্রাম সিটি কর্পোরেশনের সাবেক মেয়র। তিনি ২০১০ থেকে ২০১৫ সাল পর্যন্ত চট্টগ্রামের মেয়র ছিলেন।

## রাজনৈতিক জীবন
মনজুর বাংলাদেশ আওয়ামী লীগের মাধ্যমে রাজনীতিতে যোগদান করেন। দীর্ঘদিন চট্টগ্রামের উত্তর কাট্টলী এলাকার কাউন্সিলর হিসেবে দায়িত্ব পালন করেন। ২০১০ চট্টগ্রাম সিটি নির্বাচনের পূর্বে তিনি বাংলাদেশ জাতীয়তাবাদী দলে (বিএনপি) যোগাদান করেন এবং বিএনপির প্রার্থী হিসেবে মেয়র নির্বাচিত হন। সেসময় তিনি বিএনপি চেয়ারপারসনের উপদেষ্টা হিসেবেও দায়িত্ব পালন করেন। ২০১৫ সালের মেয়র নির্বাচনেও তিনি বিএনপির প্রার্থী হিসেবে প্রতিদ্বন্দ্বিতা করেন এবং নির্বাচনের দিন অনিয়মের অভিযোগ এনে নির্বাচন বর্জন করেন। একইসাথে তিনি রাজনীতি থেকেও অবসরের ঘোষণা দেন। ২০১৬ সালে তিনি পুনরায় আওয়ামী লীগের রাজনীতিতে সক্রিয় হন।

মনজুর চট্টগ্রামে জন্মগ্রহণ করেন। তিনি মোস্তফা হাকিম গ্রুপ এবং উত্তর কাট্টলী আলহাজ্ব মোস্তফা হাকিম ডিগ্রী কলেজের প্রতিষ্ঠাতা ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম সিটি কর্পোরেশনের মেয়র
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:চট্টগ্রামের ব্যক্তি
বোখারা প্রদেশ

**বুখারা প্রদেশ** (**Buxoro Region**) (, بۇحارا ۋىلايەتى) উজবেকিস্তানের একটি প্রশাসনিক প্রদেশ। এটি দেশের দক্ষিণপশ্চিম অংশে অবস্থিত। কিজিল কাম মরুভূমি প্রদেশের বড় অংশ জুড়ে বিস্তৃত। প্রদেশটি তুর্কমেনিস্তান, নাভোই প্রদেশ, কাশকাদারিও প্রদেশ, খোয়ারেজম প্রদেশের কিছু অংশ এবং কারাকালপাকস্তান প্রজাতন্ত্র দ্বারা বেষ্টিত। প্রদেশের আয়তন ৩৯,৪০০ বর্গ কিমি এবং জনসংখ্যা প্রায় ১৫,৪৩,৯০০ (২০০৯ সালের তথ্য অনুযায়ী)। মোট জনসংখ্যার ৭১% গ্রামীণ এলাকায় বসবাস করে।

বুখারা প্রদেশ ১১টি প্রশাসনিক জেলায় বিভক্ত। প্রদেশের রাজধানী বুখারা। অন্যান্য প্রধান শহরের মধ্যে রয়েছে ওলুত, কারাকুল, গালাওসিও, গাজলি, গিজদুভন, কোগোন, রুমিতান, শফিরকোন ও ভবকন্দ।

এই প্রদেশ শুষ্ক মহাদেশীয় জলবায়ুর অন্তর্গত।

প্রাচীন শহর বুখারা ইউনেস্কোর বিশ্ব ঐতিহ্যের অন্তর্গত। এটি আন্তর্জাতিক পর্যটনের একটি কেন্দ্র। শহরে ও শহরের পার্শ্ববর্তী এলাকাসহ অন্যান্য জেলায় অনেক ঐতিহাসিক ও স্থাপত্য বৈশিষ্ট্যসম্পন্ন স্থাপনা রয়েছে। প্রখ্যাত মুহাদ্দিস ইমাম বুখারী বুখারায় জন্মগ্রহণ করেছেন।

বুখারা প্রদেশে গুরুত্বপূর্ণ প্রাকৃতিক সম্পদ রয়েছে। এর মধ্যে রয়েছে প্রাকৃতিক গ্যাস, পেট্রোলিয়াম, গ্রাফাইট, বেন্টোনাইট, মার্বেল, সালফার, চুনাপাথর এবং নির্মাণকাজের কাঁচামাল। এছাড়াও গুরুত্বপূর্ণ শিল্পের মধ্যে রয়েছে তেল প্রক্রিয়াজাতকরণ, তুলা প্রক্রিয়াজাতকরণ, টেক্সটাইল এবং হালকা শিল্প। ঐতিহ্যবাহী হস্তশিল্প যেমন স্বর্ণের এমব্রয়ডারি, সিরামিক ও খোদাইকর্ম প্রচলিত রয়েছে। বুখারা প্রদেশ উজবেকিস্তানে কারাকুল ভেড়া উৎপাদনের কেন্দ্র।

## প্রশাসনিক বিভাগ

## তথ্যসূত্র

## বহিঃসংযোগ
* Official website
* 

বিষয়শ্রেণী:বুখারা প্রদেশ
বিষয়শ্রেণী:উজবেকিস্তানের প্রশাসনিক অঞ্চল
অর্লা প্রেন্ডারগাস্ট

**অর্লা প্রেন্ডারগাস্ট** (জন্ম ১ জুন ২০০২) একজন আইরিশ ক্রিকেটার। আগস্ট ২০১৯ এ, তাকে ২০১৯ নেদারল্যান্ডস মহিলা কোয়াডরেঙ্গুলার সিরিজের জন্য আইরিশ মহিলাদের টুয়েন্টি২০ আন্তর্জাতিক (ডব্লিউটি২০আই) স্কোয়াডে তার নাম তালিকাভুক্ত করা হয়েছিল। তিনি ৮ আগস্ট ২০১৯-এ নেদারল্যান্ডসের বিপক্ষে আয়ারল্যান্ডের হয়ে মহিলাদের টুয়েন্টি২০ আন্তর্জাতিক ক্রিকেটে অভিষেক করেন।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের স্কোয়াডে অন্তর্ভুক্ত করা হয়েছিল।

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:আয়ারল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:আইরিশ নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০২-এ জন্ম
বিষয়শ্রেণী:আয়ারল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:ওয়েস্টার্ন স্টর্মের ক্রিকেটার
৪১০৪ (সংখ্যা)

**৪১০৪** হল একটি স্বাভাবিক সংখ্যা। এটি হল দ্বিতীয় পূর্ণ সংখ্যা যাকে দুইভাবে দুইটি সংখ্যার ঘনের যোগফলের সাহায্যে প্রকাশ করা যায়। প্রথম সংখ্যাটি হল ১৭২৯, যা "রামানুজন–হার্ডি সংখ্যা" নামে পরিচিত।

৪১০৪ কে ৪০৯৬ (৪০৯৬ = ১৬৩) ও ৮ (৮ = ২৩) এর যোগফল (৪০৯৬ + ৮ = ৪১০৪) হিসেবে লেখা যায়। একে ৩৩৭৫ (৩৩৭৫ = ১৫৩) ও ৭২৯ (৭২৯ = ৯৩) এর সমষ্টি (৩৩৭৫ + ৭২৯ = ৪১০৪) হিসেবেও লেখা যায়।

## আরো দেখুন
* ১৭২৯

## বহিঃসংযোগ
* MathWorld: Hardy–Ramanujan Number

বিষয়শ্রেণী:পূর্ণ সংখ্যা
আইমার রিচার্ডসন

**আইমার অ্যান জেরমিন রিচার্ডসন** (জন্ম: ১৪ সেপ্টেম্বর ১৯৮৬) একজন আইরিশ ক্রিকেটার। ২০০৫ সালে ৩১ জুলাই অস্ট্রেলিয়ার বিপরীতে সিরিজের দ্বিতীয় খেলায় মহিলাদের একদিনের আন্তর্জাতিক (ডব্লিউওডিআই) ক্রিকেটে তার অভিষেক হয়। টুয়েন্টি২০ আন্তর্জাতিক ক্রিকেটে তার অভিষেক হয় ২০০৮ সালের ২৭ জুন, ওয়েস্ট ইন্ডিজ মহিলা দলের বিপরীতে। ২০১৮ সালের জুনে, তাকে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আয়ারল্যান্ডের স্কোয়াডে অন্তর্ভুক্ত করা হয়েছিল। ২০১৮ অক্টোবরে, ওয়েস্ট ইন্ডিজে অনুষ্ঠিত ২০১৮ আইসিসি মহিলা বিশ্ব টি-টোয়েন্টি প্রতিযোগিতায় আয়ারল্যান্ডের দলীয় স্কোয়াডের হয়ে খেলে।

আগস্ট ২০১৯ এ, স্কটল্যান্ডে অনুষ্ঠিত আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের স্কোয়াডভূক্ত করা হয়েছিল।
## তথ্যসূত্র

## বহিঃসংযোগ

বিষয়শ্রেণী:কাউন্টি ডাবলিন থেকে আগত ক্রিকেটার
বিষয়শ্রেণী:আয়ারল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:আয়ারল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:আইরিশ নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:সেন্ট্রাল ডিস্ট্রিক্টস হিন্ডসের ক্রিকেটার
বিষয়শ্রেণী:ওয়েলিংটন ব্লেজের ক্রিকেটার
বিষয়শ্রেণী:নর্দার্ন ডিস্ট্রিক্টস স্পিরিটের ক্রিকেটার
২০২০ অস্ট্রেলিয়া নারী ত্রি-দেশীয় সিরিজ

**২০২০ অস্ট্রেলিয়া মহিলা ত্রি-দেশীয় সিরিজ** হচ্ছে একটি ক্রিকেট প্রতিযোগিতা, যা ২০২০ এর জানুয়ারি এবং ফেব্রুয়ারিতে অস্ট্রেলিয়ায় অনুষ্ঠিত হবে। এটা হবে অস্ট্রেলিয়া মহিলা, ইংল্যান্ড মহিলা ও ভারত মহিলা ক্রিকেট দলগুলোর মধ্যে একটি ত্রি-দেশীয় সিরিজ, খেলাগুলো হবে মহিলাদের একদিনের আন্তর্জাতিক (ডব্লিউওডিআই) এর নিয়মানুযায়ী।

## দলীয় সদস্য

## পয়েন্ট টেবিল

## ডব্লিউওডিআই সিরিজ
### ১ম ডব্লিউটি২০আই

### ২য় ডব্লিউটি২০আই

### ৩য় ডব্লিউটি২০আই

### ৪র্থ ডব্লিউটি২০আই

### ৫ম ডব্লিউটি২০আই

### ৬ষ্ঠ ডব্লিউটি২০আই

## ফাইনাল

## তথ্যসূত্র

## বহিঃসংযোগ
* ক্রিকইনফোতে সিরিজ

বিষয়শ্রেণী:2020 in English women's cricket
বিষয়শ্রেণী:2020 in Australian cricket
বিষয়শ্রেণী:2020 in Indian cricket
বিষয়শ্রেণী:International cricket competitions in 2019–20
বিষয়শ্রেণী:International women's cricket competitions in Australia
cricket
cricket
বিষয়শ্রেণী:Women's Twenty20 cricket international competitions
বিষয়শ্রেণী:2020 in women's cricket
বিষয়শ্রেণী:২০২০-এ ভারতীয় ক্রিকেট
বিষয়শ্রেণী:২০২০-এ নারী ক্রিকেট
বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা
তিরনইহাট ইউনিয়ন

**তিরনইহাট ইউনিয়ন** বাংলাদেশের রংপুর বিভাগের পঞ্চগড় জেলার তেতুলিয়া উপজেলার অন্তর্গত একটি ইউনিয়ন। ইউপি কার্যালয়টি ফকিরপাড়া গ্রামে অবস্থিত।

## প্রশাসনিক কাঠামো
তিরনইহাট ইউনিয়ন তেতুলিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম তেতুলিয়া থানার অধীন। এটি জাতীয় সংসদের ১নং নির্বাচনী এলাকা পঞ্চগড়-১ এর অংশ। এই ইউনিয়ন নিন্মলিখিত গ্রাম নিয়ে গঠিত:

* রওশন পুর 
* নাজিরাগছ 
* প্রধান পাড়া 
* ইসলাম বাগ 
* গোয়াবাড়ী 
* হাকিম পুর 
* মন্ডল পাড়া 
* বকশি পাড়া 
* সোনাকান্দর 
* যোগীগছ 
* মুনিগছ 
* চুটচুটিয়া গছ 
* ব্রহ্মতোল 
* পিঠা খাওয়া 
* ঠুনঠুনিয়া 
* ডেমগছ 
* ডাংগা পাড়া 
* ফকির পাড়া 
* দগড় বাড়ী 
* তিরনই 
* খয়খাট পাড়া 
* ধামনা গছ 
* ইসলাম পুর 
* বাবুয়ানী

## বর্তমান জনপ্রতিনিধি

## জনসংখ্যা
জনসংখ্যা ২৫,৫৩২ জন।

## শিক্ষা
এই ইউনিয়নে শিক্ষার হার ৭০%।

### শিক্ষা প্রতিষ্ঠান
তিরনইহাট ইউনিয়নে ৯টি প্রাথমিক বিদ্যালয়, ২টি উচ্চ বিদ্যালয় ও ১টি ক‌লেজ আছে।
এছাড়া এখানে ১টি মাদ্রাসা, ১টি মহিলা মাদ্রাসাসহ এতিমখানা, কিন্ডারগার্ডেন আছে।
উল্লেখযোগ্য শিক্ষা প্রতিষ্ঠান গুলো হলো:
*ফ‌কিরপাড়া দ্বি-মুখী উচ্চ বিদ্যালয়
*শালবাহান দ্বি-মুখী বা‌লিকা উচ্চ বিদ্যালয়
*শালবাহান বিএম ক‌লেজ

## যোগাযোগ ব্যবস্থা
তিরনইহাট ইউনিয়নের যোগাযোগের প্রধান সড়ক হচ্ছে ঢাকা- বাংলাবান্ধা  এন৫ (বাংলাদেশ)  জাতীয় মহাসড়ক। ইজিবাইক, ভ্যান ও মোটরসাইকেল প্রধান বাহন।

## পর্যটন
তেঁতুলিয়া উপজেলার তিরনইহাট ইউনিয়নের সবচেয়ে জনপ্রিয় বিনোদনের জায়গা হচ্ছে রওশনপুর আনন্দধারা। প্রতিদিন এখানে বিপুল পরিমাণ পর্যটক ভীড় করেন এর সৌন্দর্য উপভোগ করার জন্য।

## তথ্যসূত্র

বিষয়শ্রেণী:তেঁতুলিয়া উপজেলার ইউনিয়ন
কাজী আনোয়ারুল হক

**কাজী আনোয়ারুল হক** (৮ ফেব্রুয়ারি ১৯০৯ - ১৫ নভেম্বর ২০০১) হলেন একজন বাঙালি আমলা ও রাজনীতিবিদ। তিনি সরকারি চাকুরীতে এবং রাজনৈতিক অনেক পদে অধিস্তান করেছেন; তার মধ্যে পাকিস্তান পুলিশের উপ-মহাপরিদর্শক, মহাপরিদর্শক, চীফ সেক্রেটারি, পাকিস্তান সেন্ট্রাল পাবলিক সার্ভিস কমিশনের চেয়ারম্যান, পাকিস্তানের কেন্দ্রীয় মন্ত্রিসভায় শিক্ষা, স্বাস্থ্য, শ্রম ও সমাজকল্যাণ দফতরের মন্ত্রী অন্যতম। তিনি লেখক হিসাবেও খ্যাতি অর্জন করেছিলেন।

## জন্ম ও পারিবারিক পরিচিতি
আনোয়ারুল হক ১৯০৯ সালের ৮ ফেব্রুয়ারি তৎকালীন ব্রিটিশ ভারতের ঢাকায় জন্মগ্রহণ করেন। তিনি ছিলেন ‘আবদুল্লাহ’ উপন্যাসের লেখক প্রখ্যাত সাহিত্যিক খান বাহাদুর কাজী ইমদাদুল হকের পুত্র।

## কর্ম জীবন
তিনি ১৯৭৮ সালের ৭ জুলাই হতে ১৯৭৯ সালের ১৪ জুলাই পর্যন্ত বেসামরিক বিমান চলাচল ও পর্যটন মন্ত্রী এবং ১৯৮০ সালের ২ জানুয়ারি হতে ১৯৮১ সালের ২৭ নভেম্বর পর্যন্ত খনিজ ও জ্বালানী মন্ত্রী ছিলেন।

## মৃত্যু
হক ২০০১ সালের ১৫ নভেম্বর ঢাকায় মৃত্যুবরণ করেন।

## আরও দেখুন

* কাজী ইমদাদুল হক;
* আবু সাদাত মোহাম্মদ সায়েমের মন্ত্রিসভা;
* জিয়াউর রহমানের মন্ত্রিসভা;
* আবদুস সাত্তারের মন্ত্রিসভা।

## তথ্যসূত্র

বিষয়শ্রেণী:১৯০৯-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:বাঙালি মুসলিম
বিষয়শ্রেণী:আবদুস সাত্তারের মন্ত্রিসভার সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জিয়াউর রহমানের মন্ত্রিসভার সদস্য
বিষয়শ্রেণী:বাংলাদেশের বেসামরিক বিমান পরিবহন ও পর্যটন মন্ত্রী
বিষয়শ্রেণী:আবু সাদাত মোহাম্মদ সায়েমের মন্ত্রিসভার সদস্য
বিষয়শ্রেণী:বাংলাদেশী পুলিশ কর্মকর্তা
বিষয়শ্রেণী:২০শ শতাব্দীর বাংলাদেশী লেখক
বিষয়শ্রেণী:ঢাকার রাজনীতিবিদ
বিষয়শ্রেণী:বাংলাদেশের ভূমি উপদেষ্টা
বিষয়শ্রেণী:বাংলাদেশের পানিসম্পদমন্ত্রী
বিষয়শ্রেণী:পাকিস্তানি পুলিশ কর্মকর্তা
বিষয়শ্রেণী:পাইকগাছা উপজেলার ব্যক্তি
বিষয়শ্রেণী:খুলনা জেলার রাজনীতিবিদ
বিষয়শ্রেণী:খুলনা জেলার লেখক
বিষয়শ্রেণী:খুলনা জেলার সরকারি চাকরিজীবী
বিষয়শ্রেণী:পূর্ব পাকিস্তানের মুখ্যসচিব
ও প্রিয়া তুমি কোথায় (দ্ব্যর্থতা নিরসন)

**ও প্রিয়া তুমি কোথায়** শিরোনামে নিম্নের বিষয় সমূহ নির্দেশিত হতে পারে-

* ও প্রিয়া তুমি কোথায় (অ্যালবাম)- ২০০১ সালে মুক্তি পাওয়া বাংলাদেশী গায়ক আসিফ আকবারের প্রথম স্টুডিও এ্যালবাম।
* ও প্রিয়া তুমি কোথায়- 'ও প্রিয়া তুমি কোথায়' এ্যালবামের শিরোনাম সংগীত।
* ও প্রিয়া তুমি কোথায় (চলচ্চিত্র) - ২০০২ সালে মুক্তিপ্রাপ্ত বাংলাদেশী চলচ্চিত্র।
পাঁচবিবি রেলওয়ে স্টেশন

**পাঁচবিবি রেলওয়ে স্টেশন** বাংলাদেশের রাজশাহী বিভাগের জয়পুরহাট জেলার পাঁচবিবি উপজেলার একটি গুরুত্বপূর্ণ রেলওয়ে স্টেশন। এটি ১৮৮৪ সালে ব্রিটিশ রাজ আমলের প্রতিষ্ঠিত হয়েছিল। এখানে ১৯২৪ সালে মিটারগেজ লাইন হতে ব্রডগেজ লাইন স্থাপন করা হয়। পাঁচবিবি একটি সীমান্ত নিকটবর্তী উপজেলা, বাংলাদেশের দ্বিতীয় বৃহত্তম হিলি স্থলবন্দর পাঁচবিবির উপজেলার খুব কাছে অবস্থিত। পাঁচবিবি রেলস্টেশনের পূর্ববর্তী জয়পুরহাট রেলস্টেশন এবং পরবর্তী হিলি রেলস্টেশন। তাই ভারত,নেপাল এবং ভুটান যেতে চায় এমন অনেক যাত্রী রেলপথে পাঁচবিবি স্টেশনে আসেন। তারা এই স্টেশন থেকে রেলপথে মাত্র কয়েক মিনিটের মধ্যে হিলিতেও যেতে পারেন। এটি বাংলাদেশ রেলওয়ে পশ্চিমাঞ্চল এর অধীনে পরিচালিত ।

## ইতিহাস
এটি ১৮৮৪ সালে চালু করা হয়। পাঁচবিবি উপজেলায় মাওলানা আবদুল হামিদ খান ভাসানী দীর্ঘদিন যাবৎ বসবাস করায় এই স্টেশনটি ভাসানীর স্মৃতি বিজড়িত একটি স্টেশন। তাছাড়া কৃষি প্ৰধান এ এলাকার কৃষকের উৎপাদিত পণ্য ট্রেনের মাধ্যমে দেশের বিভিন্ন অঞ্চলে যায়। এছাড়া এ রেলপথ দিয়ে পাঁচবিবি উপজেলার পাশ্ববর্তী ঘোড়াঘাট, গোবিন্দগঞ্জ ও হিলি(হাকিমপুর) উপজেলার অনেক যাত্রী, বিভিন্ন বিশ্ববিদ্যালয় পড়ুয়া শিক্ষার্থী ঢাকা, রাজশাহী, খুলনাসহ বিভিন্নস্থানে যাতয়াত করে।

এ কারণে সকল আন্তনগর ট্রেনের যাত্রা বিরতি সহ স্টেশনটিকে মডেল স্টেসনে রূপান্তর করার দাবি জানানো হয়।

## পরিষেবা
পাঁচবিবি রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
*একতা এক্সপ্রেস
*দ্রুতযান এক্সপ্রেস
*পঞ্চগড় এক্সপ্রেস
*বাংলাবান্ধা এক্সপ্রেস
*রূপসা এক্সপ্রেস
*সীমান্ত এক্সপ্রেস
*বরেন্দ্র এক্সপ্রেস
*তিতুমীর এক্সপ্রেস
*নীলসাগর এক্সপ্রেস
*চিলাহাটি এক্সপ্রেস
*কুরিগ্রাম এক্সপ্রেস 
*রকেট এক্সপ্রেস
*উত্তরা এক্সপ্রেস ও
*লোকাল ট্রেন

## আরো দেখুন

* জয়পুরহাট জেলা 
* জয়পুরহাট রেলওয়ে স্টেশন
* বাংলাদেশ রেলপথ 
* সান্তাহার রেলস্টেশন 
* কমলাপুর রেলস্টেশন
* বিরামপুর রেলওয়ে স্টেশন

## তথ্যসূত্র

বিষয়শ্রেণী:জয়পুরহাট জেলার রেলওয়ে স্টেশন
ব্রিটিশ জাতীয় গ্রন্থপঞ্জি

**ব্রিটিশ জাতীয় গ্রন্থপঞ্জি** বা **ব্রিটিশ ন্যাশনাল বিবলিওগ্রাফি (বিএনবি)** ১৯৪৯ সালে ব্রিটিশ যাদুঘরে প্রতিষ্ঠিত হয়। এটি যুক্তরাজ্য এবং আয়ারল্যান্ড প্রজাতন্ত্রে প্রকাশিত হয় এমন বই, জার্নাল এবং ধারাবাহিকগুলির একটি তালিকা প্রকাশের জন্য প্রতিষ্ঠা করা হয়। এই তালিকায় প্রকাশিত হতে যাওয়া আসন্ন বইয়ের শিরোনাম সম্পর্কিত তথ্য অন্তর্ভুক্ত থাকে। এটি যুক্তরাজ্যে প্রকাশিত বইয়ের শিরোনামগুলির একটি একক সর্বাধিক বিস্তৃত তালিকাবদ্ধকরণ। বিএনবিতে তালিকাভুক্তির জন্য, যুক্তরাজ্য এবং আইরিশ প্রকাশকরা তাদের প্রকাশিত হতে যাওয়া ধারাবাহিকগুলির শিরোনামসহ, সমস্ত নতুন প্রকাশনাগুলির একটি অনুলিপি বিএনবিতে প্রেরণে আইনি আমানত আইনে বাধ্য থাকেন। বিএনবি এই তালিকাটি সাপ্তাহিকভাবে ইলেক্ট্রনিক মাধ্যমে প্রকাশ করে: সর্বশেষ মুদ্রিত সাপ্তাহিক তালিকাটি ডিসেম্বর ২০১১  সালে প্রকাশিত হয়েছিল।

## আরো দেখুন
# ব্রিটিশ গ্রন্থাগার
# আইনি আমানত গ্রন্থাগারগুলির এজেন্সি
# জাতীয় গ্রন্থপঞ্জি নম্বর (এনবিএন)
# যুক্তরাজ্যের বই

## তথ্যসূত্র

## বহিঃসংযোগ
#বিএনবি লিঙ্কযুক্ত ডেটা প্ল্যাটফর্ম 

বিষয়শ্রেণী:লন্ডনের সংগ্রহশালা
বিষয়শ্রেণী:গ্রন্থাগার সংগ্রহশালা
বিষয়শ্রেণী:ব্রিটিশ গ্রন্থাগার
বিষয়শ্রেণী:গ্রন্থপঞ্জি ডেটাবেজ ও নির্ঘণ্ট
জাতীয় গ্রন্থপঞ্জি নম্বর

**জাতীয় গ্রন্থপঞ্জি নম্বর** বা **ন্যাশনাল বিবলিওগ্রাফি নম্বর (এনবিএন)** হল প্রকাশনা শনাক্তকরণ ব্যবস্থাসমূহের একটি গ্রুপ। এটি জার্মানি, ইতালি, ফিনল্যান্ড, নরওয়ে, নেদারল্যান্ডস এবং সুইডেনের মতো দেশগুলির জাতীয় গ্রন্থাগার দ্বারা ব্যবহৃত হয়। এনবিএন-এর বিষয়বস্তুর জন্য কোনও বৈশ্বিক মানকদন্ড নেই; এর পরিবর্তে, এটির দেশ-ভিত্তিক নির্দিষ্ট ফর্ম্যাট রয়েছে। এনবিএন সাধারণত নথিপত্রের জন্য ব্যবহৃত হয়, যার কোনও প্রকাশক-নির্ধারিত সনাক্তকারী নেই, যেমন আইএসবিএন নেই। এনবিএনগুলি জাতীয় গ্রন্থাগারে সংরক্ষণাগারভুক্ত মিডিয়া সনাক্তকরণের জন্য ব্যবহার করা যেতে পারে, উদাহরণস্বরূপ পিএইচডি অভিসন্দর্ভ।

এনবিএনগুলির জন্য একটি ইউনিফর্ম রিসোর্স নেম (ইউআরএন) নামস্থান বরাদ্দ দেয়া হয়েছে, এবং তা আইইটিএফ আরএফসি ৩১৮৮ তে বর্ণনা করা হয়েছে। উদাহরণস্বরূপ:
:
:এখানে এটি জার্মানির একটি এনবিএন (`de`), যা বাভারিয়াতে (`bvb` =  Bibliotheksverbund Bayern), যার গ্রন্থাগার নম্বর 19 (বিশ্ববিদ্যালয় গ্রন্থাগার মিউনিখ), 146642 যা গবাদি পশুর তাপ সনাক্তকরণ সম্পর্কিত পিএইচডি থিসিসকে নির্দেশ করে।

কিছু গ্রন্থাগার যেমন সুইডেনের জাতীয় গ্রন্থাগার এই ইউআরএনগুলির জন্য একটি রেজোলিউশন পরিষেবা প্রদান করে।

ইতালিতে NBN (NBN:IT) কে জাতীয় আইনি আমানত পরিষেবাটির ডিজিটাল সংস্থানগুলির জমানতকে বরাদ্দ দেয়া হয়েছে। NBN:IT সমাধানকারীটি এখানে সক্রিয়: http://nbn.depositolegale.it/ 

নেদারল্যান্ডসে জাতীয় গ্রন্থাগার (KB) এনবিএন (URN:NBN:NL) বরাদ্দ দেয়।

## তথ্যসূত্র

বিষয়শ্রেণী:গ্রন্থাগার তালিকাভুক্তকরণ ও শ্রেণিবদ্ধকরণ
বিষয়শ্রেণী:গ্রন্থাগার তালিকাপ্রণয়ণ ও শ্রেণিবিভাগ
নূরউদ্দিন আহমেদ

**নূরউদ্দিন আহমেদ** (জন্ম:  জানুয়ারী ১৯৪১) একজন বাংলাদেশী উপাচার্য। তিনি বাংলাদেশ প্রকৌশল বিশ্ববিদ্যালয় (বুয়েট) এর অষ্টম উপাচার্য হিসাবে দায়িত্ব পালন করেছেন। 

## শিক্ষা
আহমেদ ১৯৫৫ সালে আরমানিটোলা সরকারি উচ্চ বিদ্যালয় থেকে ম্যাট্রিক এবং ১৯৫৭ সালে ঢাকা কলেজ থেকে মাধ্যমিক পরীক্ষায় উত্তীর্ণ হন। তিনি ১৯৬১ সালে আহসানউল্লাহ ইঞ্জিনিয়ারিং কলেজ থেকে রাসায়নিক প্রকৌশল বিষয়ে স্নাতকোত্তর অর্জন করেন। কমনওয়েলথ স্কলারশিপের আওতায় ১৯৬৪ এবং ১৯৬৮ সালে কানাডার সাসকাচোয়ান বিশ্ববিদ্যালয় থেকে মাস্টার্স এবং পিএইচডি ডিগ্রি অর্জন করেছেন। । তিনি ১৯৬৮ থেকে ১৯৬৯ সাল পর্যন্ত মার্কিন যুক্তরাষ্ট্রের নাসা আন্তঃবিষয়ক পদার্থ গবেষণা কেন্দ্র এবং রেনসেলার পলিটেকনিক ইনস্টিটিউটে (আরপিআই) পোস্ট-ডক্টরাল সহকর্মী  ছিলেন। 

## কর্মজীবন
আহমেদ ১৯৬৮ সালে রাসায়নিক প্রকৌশল বিভাগের সহকারী অধ্যাপক হিসাবে পূর্ব পাকিস্তান প্রকৌশল ও প্রযুক্তি বিশ্ববিদ্যালয়ে (ইপুয়েট) বর্তমান বাংলাদেশ প্রকৌশল বিশ্ববিদ্যালয়  যোগদান করেছিলেন। ১৯৭৬ সালে তিনি অধ্যাপক নিযুক্ত হন। তিনি ১৯৯৮ সালের ১৪ ই অক্টোবর থেকে বুয়েটের উপাচার্য হিসাবে দায়িত্ব পালন করেছেন, ৩০ আগস্ট ২০০২ পর্যন্ত। 

## পুরস্কার ও সম্মাননা
* ইউজিসি অধ্যাপক (২০০৮)

## তথ্যসূত্র

বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক
বিষয়শ্রেণী:ইউজিসি অধ্যাপক
বিষয়শ্রেণী:জীবিত ব্যক্তি
বিষয়শ্রেণী:১৯৪১-এ জন্ম
বিষয়শ্রেণী:বাংলাদেশ প্রকৌশল বিশ্ববিদ্যালয়ের উপাচার্য
বিষয়শ্রেণী:ঢাকার ব্যক্তি
জয়পুরহাট রেলওয়ে স্টেশন

** জয়পুরহাট রেলওয়ে স্টেশন** বাংলাদেশের জয়পুরহাট জেলার একটি গুরুত্বপূর্ণ রেল স্টেশন। এটি ১৮৮৪ সালে ব্রিটিশ রাজ আমলে প্রতিষ্ঠিত হয়েছিল। এখানে ১৯২৪ সালে মিটারগেজ লাইন হতে ব্রডগেজ লাইন স্থাপন করা হয়। এটি জয়পুরহাট শহরের জিরো পয়েন্টে অবস্থিত। জয়পুরহাট রেলস্টেশন বাংলাদেশের উত্তরাঞ্চলের একটি অত্যন্ত গুরুত্বপূর্ণ স্টেশন। দুটি বৃহত্তম রেল জংশন, সান্তাহার এবং পার্বতীপুর এই স্টেশনটির খুব কাছে। প্রতিদিন অনেক ট্রেন এই স্টেশনটি দেশের বিভিন্ন জায়গায় যাতায়াত করে। জয়পুরহাট বাংলাদেশের একটি সীমান্ত নিকটবর্তী জেলা, হিলি স্থলবন্দর জয়পুরহাটের খুব কাছাকাছি, তাই ভারত, নেপাল বা ভুটান যেতে চান এমন অনেক লোক রেলপথে জয়পুরহাটে আসেন। তারা এই স্টেশন থেকে রেলপথে হিলিতেও যেতে পারেন। এটি বাংলাদেশ রেলওয়ে পশ্চিমাঞ্চল এর অধীনে পরিচালিত ।

## পরিষেবা
জয়পুরহাট রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
*চিলাহাটি এক্সপ্রেস 
*একতা এক্সপ্রেস
*দ্রুতযান এক্সপ্রেস
*পঞ্চগড় এক্সপ্রেস
*বাংলাবান্ধা এক্সপ্রেস
*রূপসা এক্সপ্রেস
*সীমান্ত এক্সপ্রেস
*বরেন্দ্র এক্সপ্রেস
*তিতুমীর এক্সপ্রেস
*নীলসাগর এক্সপ্রেস
*কুড়িগ্রাম এক্সপ্রেস
*রকেট এক্সপ্রেস
*উত্তরা এক্সপ্রেস ও
*লোকাল ট্রেন।

## আরও দেখুন

* জয়পুরহাট জেলা 
* বাংলাদেশ রেলপথ 
* সান্তাহার রেলস্টেশন 
* কমলাপুর রেলস্টেশন
* বিরামপুর রেলওয়ে স্টেশন

## তথ্যসূত্র

বিষয়শ্রেণী:জয়পুরহাট জেলার রেলওয়ে স্টেশন
বিষয়শ্রেণী:১৮৮৪-এ চালু রেলওয়ে স্টেশন
তন্ময় তানসেন

**তন্ময় তানসেন** (জন্ম: ১৯৭৮) একজন বাংলাদেশী গায়ক ও চলচ্চিত্র পরিচালক। ১৯৯৭ সালে প্রতিষ্ঠিত সঙ্গীত ব্যান্ড ভাইকিংসের সদস্য । তার পরিচালিত চলচ্চিত্রের মধ্যে রয়েছে পদ্ম পাতার জল ও রান আউট। 

## প্রাথমিক জীবন
তন্ময় একটি সঙ্গীত পরিবারে জন্মগ্রহণ করলেও নিজে কখনো গানের জন্য আলাদা কোন বিশেষায়িত শিক্ষা পাননি। তাঁর মা এবং বোন দুজনেই প্রশিক্ষিত সঙ্গিত শিল্পী। তাঁদের র্কাছে থেকেই মূলত তিনি সঙ্গিত বিষয়ে প্রাথমিক জ্ঞান লাভ করেন। তাঁর ৬ষ্ঠ শ্রেণির বন্ধু রিপ্পি এর কাছ থেকে তিনি বিশেষভাবে অনুপ্রাণিত হয়েছিলেন, যিনি এখন পৃথিবীতে নাই। 

## সঙ্গিত জীবন
১৯৯৭ সালে তন্ময় এবং তার অন্য সদস্যরা মিলে ৪ টা গান রেকর্ড করে এবং ভাইকিংস নামে প্রকাশ করে। এর পরে ২৩ বছর তিনি ভাইকিংস এর প্রতিষ্ঠাতা সদস্য এবং লিড ভোকালিস্ট হিসেবে কাজ করেছেন। 

### গান সমূহ
এছাড়া  তিনি অনেক গান পরিচালনা করেছেন।
* ১ তুমি অন্য গ্রহের মানুষ  
* ২ নোনাজল 

## তথ্যসূত্র

বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:জীবিত ব্যক্তি
ইহসানুল্লাহ

**ইহসানুল্লাহ** (; জন্ম ২৮ ডিসেম্বর ১৯৯৭) একজন আফগান ক্রিকেটার এবং ডানহাতি উদ্বোধনী ব্যাটসম্যান। তিনি ২০১৬ সালের ২৯ জুলাই আইসিসি ইন্টারকন্টিনেন্টাল কাপে নেদারল্যান্ডস জাতীয় ক্রিকেট দলের বিপক্ষে আফগানিস্তানের হয়ে প্রথম-শ্রেণীর ক্রিকেটে অভিষেক করেছিলেন। প্রথম-শ্রেণির ক্রিকেটে অভিষেকের আগে, তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপে আফগানিস্তান অনূর্ধ্ব-১৯ দলের হয়ে খেলেছেন। তিনি মার্চ ২০১৯ সালে টেস্ট ক্রিকেটে অভিষেক করেন।

## আন্তর্জাতিক ক্যারিয়ার
২৪ ফেব্রুয়ারি ২০১৭ এ হারারে স্পোর্টস ক্লাবে জিম্বাবুয়ের বিপক্ষে আফগানিস্তানের হয়ে একদিনের আন্তর্জাতিক (ওডিআই)-এ অভিষেক করেছিলেন। ১১ই আগস্ট ২০১৭ গাজী আমানউল্লাহ খান আঞ্চলিক ওয়ানডে প্রতিযোগিতায় বুস্ট অঞ্চলের হয়ে তিনি তার ঘরোয়া তালিকার প্রথম স্থান অর্জন করেছেন (ইতোমধ্যে আফগানিস্তান A এবং জিম্বাবুয়ের বিপক্ষে ওয়ানডে দুটি ম্যাচ খেলেছেন)।  তিনি ১২ সেপ্টেম্বর ২০১৭ সালে ২০১৭ স্পাগেজা ক্রিকেট লিগে মিস আইনক নাইটসের হয়ে টুয়েন্টি২০ ক্রিকেটে অভিষেক করেছিলেন।

নভেম্বরে ২০১৭ সালে, সংযুক্ত আরব আমিরাতের বিপক্ষে আফগানিস্তানের আন্তঃকন্টিনেন্টাল কাপের ম্যাচে, ইহসানউল্লাহ এবং রহমত শাহ জুরমাতাই আফগানিস্তানের হয়ে দ্বিতীয় উইকেট জুটিতে ১৯৭ রানের সর্বোচ্চ জুটি করেছিলেন। উক্ত জুটির অগ্রগতিতেই ইহসানউল্লাহ তার প্রথম-শ্রেণীর ক্রিকেটে প্রথম সেঞ্চুরিও করেন।

ডিসেম্বর ২০১৮ এ, তাকে ২০১৮ এসিসির উদীয়মান দল এশিয়া কাপের জন্য আফগানিস্তানের অনূর্ধ্ব-২৩ স্কোয়াডে তার নাম ছিল।

### টেস্ট ক্রিকেট
মে ২০১৮ সালে, ভারতের বিপক্ষে তাদের উদ্বোধনী টেস্ট ম্যাচের জন্য তাকে দলে অন্তর্ভুক্ত করা হয়েছিল, কিন্তু ম্যাচের জন্য তাকে নির্বাচিত করা হয়নি। ২০১৯ সালের ফেব্রুয়ারিতে, ভারতের আয়ারল্যান্ডের বিপক্ষে একমাত্র ম্যাচের জন্য তাকে আফগানিস্তানের টেস্ট দলে অন্তর্ভূক্তি দেয়া হয়েছিল। তিনি ১৫ মার্চ ২০১৯ সালে আয়ারল্যান্ডের বিপক্ষে আফগানিস্তানের হয়ে টেস্ট ক্রিকেটে অভিষেক করেন। ২০১৯ সালের ৫ সেপ্টেম্বর বাংলাদেশের বিপক্ষে একমাত্র টেস্টে আফগান দলের হয়ে সে খেলে।

## টি২০ ফ্র্যাঞ্চাইজ ক্যারিয়ার
২০১৮ এর সেপ্টেম্বরে, আফগানিস্তান প্রিমিয়ার লিগ প্রতিযোগিতারপ্রথম সংস্করণে সে ছিল পাক্তিয়া দলের অন্যতম সদস্য।

## তথ্যসূত্র

## বহিঃসংযোগ

* 

বিষয়শ্রেণী:পাকতিয়া প্যান্থার্সের ক্রিকেটার
বিষয়শ্রেণী:আফগানিস্তানের একদিনের আন্তর্জাতিক ক্রিকেটার
বিষয়শ্রেণী:আফগানিস্তানের টেস্ট ক্রিকেটার
বিষয়শ্রেণী:আফগান ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:বুস্ট ডিফেন্ডার্সের ক্রিকেটার
লর্ড হার্ডিঞ্জ ইউনিয়ন

**লর্ড হার্ডিঞ্জ** বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।

## আয়তন ও অবস্থান
লর্ড হার্ডিঞ্জ ইউনিয়নের আয়তন ১১,৩৬৩ একর। উপজেলা সদর থেকে প্রায় ২৫কিমি দক্ষিণ-পূর্বে মেঘনা নদীর তীরে এ ইউনিয়নের অবস্থান। এ ইউনিয়নের উত্তরে ধলী গৌরনগর ইউনিয়ন, পূর্বে মেঘনা নদী ও মনপুরা উপজেলা, পশ্চিমে রমাগঞ্জ ইউনিয়ন ও চরফ্যাশন উপজেলার আছলামপুর ইউনিয়ন এবং দক্ষিণে চরফ্যাশন উপজেলার আছলামপুর ইউনিয়ন অবস্থিত।

## প্রশাসনিক কাঠামো
লর্ড হার্ডিঞ্জ ইউনিয়ন লালমোহন উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ। এ ইউনিয়নের গ্রামগুলো হল:
* ফাতেমাবাদ
* অন্নদাপ্রসাদ
* প্যায়ারীমোহন
* লর্ড হার্ডিঞ্জ
* সৈয়দাবাদ
* চাঁদপুর

## জনসংখ্যার উপাত্ত
২০১১ সালের আদমশুমারি অনুযায়ী লর্ড হার্ডিঞ্জ ইউনিয়নের মোট জনসংখ্যা ২৫,৭৯৮ জন। এর মধ্যে পুরুষ ১২,৯৮৭ জন এবং মহিলা ১২,৮১১ জন। মোট পরিবার ৫,৫৭৭টি।

## শিক্ষা
২০২৪ সালের আদমশুমারি অনুযায়ী লর্ড হার্ডিঞ্জ ইউনিয়নের সাক্ষরতার হার ৫৬.৮%। এ ইউনিয়নে ২২টি সরকারি প্রাথমিক বিদ্যালয়, ২টি,মাধ্যমিক বিদ্যালয়, ২টি দাখিল মাদ্রাসা ও ১টি ফাজিল মাদ্রাসা রয়েছে।

## অর্থনীতি
এখানকার মানুষ জেলে কাজ করে জীবিকা অর্জন করে এছাড়াও বিভিন্ন কৃষি কাজ করে থাকে।

## খাল ও নদী
লর্ড হার্ডিঞ্জ ইউনিয়নের পূর্ব পাশ দিয়ে উত্তর দিক থেকে দক্ষিণ দিকে বয়ে চলেছে মেঘনা নদী এবং  লর্ড হার্ডিঞ্জ ও রমাগঞ্জ ইউনিয়নের সীমানা বরাবর উত্তর দিক থেকে দক্ষিণ দিকে বয়ে চলেছে বেতুয়া নদী। তবে দক্ষিণে ফাতেমাবাদ স্লুইজ গেটের মাধ্যমে বেতুয়া নদীকে আটকানো হয়েছে। এক সময় এটি প্রবহমান ছিল। বর্তমানে এটিকে বদ্ধ জলাশয় হিসেবে মৎস্য চাষ করা হয়। এছাড়া এ ইউনিয়নে রয়েছে হালটের খাল, বুড়িরদোন খাল, হাসনিয়ার খাল, জাল ছেড়া খাল, সাকুচিয়া খাল, চর সৈয়দপুর মাস্টার খাল ও তিন গাজীর খাল।

## দর্শনীয় স্থান
* মাওলানা সৈয়দ আহমেদের মাজার
* বেতুয়া নদী
* চর সৈয়দপুর
* মেঘনা নদীর তীর
*বেতুয়া নদীর উপর ফাতেমাবাদ স্লুইজ গেট

## ঢাকার সাথে যোগাযোগ
ঢাকার সদরঘাট লঞ্চ টার্মিনাল থেকে প্রতিদিন সন্ধ্যা ৬ টা থেকে রাত ৯ টার মধ্যে কমপক্ষে ২ টি লঞ্চ চরফ্যাশন এর বেতুয়ার উদ্দেশ্যে ছেড়ে যায়। লঞ্চগুলো হলোঃ এমভি তাশরিফ, এমভি ফারহান এবং এমভি কর্ণফুলী । উক্ত লঞ্চগুলোর যেকোন একটিতে চড়ে চরফ্যাশন এর বেতুয়া লঞ্চঘাটে নেমে মটর সাইকেল বা অটোরিক্সা যোগে লর্ড হার্ডিঞ্জএর ফাতেমাবাদের স্লুইজ বাজার হয়ে  লর্ড হার্ডিঞ্জ ইউনিয়নের সব গ্রামেই যাতায়ত করা যায়।

## যোগাযোগ ব্যবস্থা
পুরো ইউনিয়ন জুড়ে পাকা সড়ক থাকলেও সড়কের অবস্থা বেহাল। তার তুলনায় পার্শ্ববর্তী চরফ্যাশন উপজেলার আছলামপুর ইউনিয়নএর রাস্তাঘাটের অবস্থা অনেক উন্নত।

## আরও দেখুন
* লালমোহন উপজেলা
* লালমোহন থানা
* ভোলা জেলা

## তথ্যসূত্র

## বহিঃসংযোগ

বিষয়শ্রেণী:লালমোহন উপজেলার ইউনিয়ন
আবদুল বাসিত (কূটনীতিবিদ)

**আবদুল বাসিত** হলেন একজন সাবেক পাকিস্তানি কূটনীতিবিদ। তিনি ২০১২ সাল থেকে ২০১৪ সাল পর্যন্ত জার্মানিতে পাকিস্তানি রাষ্ট্রদূত হিসেবে দায়িত্ব পালন করেছিলেন। এরপর, ২০১৪ সাল থেকে ২০১৭ সাল পর্যন্ত তিনি ভারতে পাকিস্তানি হাইকমিশনারের দায়িত্ব পালন করেন। এছাড়া, তাকে মস্কো, নিউইয়র্ক, জেনেভা, সানা, লন্ডনে বিভিন্ন কূটনীতিবিদ পদে নিযুক্ত করা হয়েছিল।

## সমালোচনা
আবদুল বাসিত এক টুইট বার্তায় জনি সিন্স অভিনীত এক প্রাপ্তবয়স্ক চলচ্চিত্রের ছবি পুনঃটুইট করে জনি সিন্সকে কাশ্মীরে নির্যাতিত ইউসুফ বলে পরিচয় দিয়ে জানান যে, ইউসুফ ভারতীয় বাহিনীর পেলেট গানের দরুন দৃষ্টিশক্তি হারিয়েছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জার্মানিতে পাকিস্তানের রাষ্ট্রদূত
বিষয়শ্রেণী:ভারতে পাকিস্তানের হাই কমিশনার
বিষয়শ্রেণী:মার্কিন যুক্তরাষ্ট্রে পাকিস্তানি প্রবাসী
বিষয়শ্রেণী:ইংল্যান্ডে দেশত্যাগী পাকিস্তানি
গনকর রেলওয়ে স্টেশন

** গনকর রেলওয়ে স্টেশন** পূর্ব রেলওয়ে জোনের মালদা রেল বিভাগের বারহরওয়া-আজিমগঞ্জ-কাটোয়া লুপ লাইনের একটি রেলস্টেশন । এটি ভারতের পশ্চিমবঙ্গ রাজ্যের মুর্শিদাবাদ জেলার  গনকরে স্টেশন রোডে অবস্থিত।
## ইতিহাস
১৯১৩ সালে, হুগলি-কাটোয়া রেলপথটি  ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ লাইন দ্বারা  নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়।  ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। মোট ১৮ টি যাত্রী ট্রেন গনকর রেলস্টেশনে থামে।

## তথ্যসূত্র

বিষয়শ্রেণী:মুর্শিদাবাদ জেলার রেলওয়ে স্টেশন
বিষয়শ্রেণী:মালদা রেলওয়ে বিভাগ
ও প্রিয়া তুমি কোথায় (চলচ্চিত্র)

***ও প্রিয়া তুমি কোথায়*** ২০০২ সালে মুক্তিপ্রাপ্ত একটি বাংলাদেশি প্রণয়ধর্মী পূর্ণদৈর্ঘ্য চলচ্চিত্র। চলচ্চিত্রটি পরিচালনা করেছেন শাহাদাত হোসেন লিটন ও অভিনন্দন চলচ্চিত্রের ব্যানারে প্রযোজনা ও কাহিনি রচনা করেন শহিদুল ইসলাম শহিদ। সংলাপ ও গীতি রচনা করেছেন মোহাম্মদ রফিকুজ্জামান। এই চলচ্চিত্রের বেশিরভাগ দৃশ্যায়ন বাংলাদেশ চলচ্চিত্র উন্নয়ন কর্পোরেশনের সেটে ধারণ করা হয়। বাংলাদেশের জনপ্রিয় সংগীতশিল্পী আসিফ আকবরের *[[ও প্রিয়া তুমি কোথায়]]* গানের নামানুসারে চলচ্চিত্রটির নাম রাখা হয়। ২০০২ সালে শাবনূর ও রিয়াজ অভিনীত ছয়টি ছায়াছবির মধ্যে এই চলচ্চিত্রটি সবচেয়ে ব্যবসা সফল হিসেবে গণ্য হয়।

## কাহিনি সংক্ষেপ

কাজল(শাবনূর) ও সাগর(রিয়াজ) একে অন্যকে অনেক ভালোবাসে। একদিন মায়ের সাথে কাজলকে পরিচয় করিয়ে দেয় সে। তাকে বিয়ে করতে বলে তার মা। কিন্তু মারা যাওয়ার আগে কাজলের বাবা তার বন্ধুকে কথা দিয়েছিল যে, তার ছেলে আকাশ(শাকিব খান)-এর সাথে কাজলের বিয়ে দেবে। আকাশকে বিয়ে করার জন্য কাজলকে বলে তার বাবা। কাহিনির উপসংহারে বিয়োগান্তক পরিস্থিতি তৈরী হয়।

## কুশীলব

### অভিনয় শিল্পী
মুখ্য চরিত্র সাগর, আকাশ ও কাজলের ভূমিকায় অভিনয় করেছেন রিয়াজ, শাকিব খান ও শাবনূর। পার্শ্বচরিত্র সমূহে অভিনয় করেছেন আফজাল শরীফ, রেহানা জলি, মিশা সওদাগর, নাসরীন, আন্না ভাবী, ওয়াসীমুল বারী রাজীব ও কাবিলা প্রমুখ।

### অন্যান্য কলাকুশলী
আসাদুজ্জামান মজনু এই চলচ্চিত্রের চিত্রগ্রহণ করেছেন। নান্টু সরকার স্থির চিত্র গ্রহণ করেছেন। জিন্নাত হোসেন দৃশ্য সম্পাদনা করেছেন। প্রধান সহকারী পরিচালক ছিলেন কাজল কুমার বর্ধন। সিদ্দিক মেহেরপুরী সহযোগী পরিচালকের কাজ করেছেন। শব্দ গ্রহণ ও পুনঃ সংযোজনের কাজ করেছেন হাবিবুল্লাহ হাবীব ও মফিজুল হক। আব্দুল আলী 'টাইটেল এনিমেশন' তৈরী করেছেন। বিশেষ আবহের কাজ করা হয় মোশন মিডিয়া হতে। নৃত্য পরিচালনা করেছেন মাসুম বাবুল, ইমদাদুল হক খোকন, আজিজ রেজা ও সাইফুল।

## সঙ্গীত
চলচ্চিত্রটির সুর ও সংগীতায়োজন করেছেন ইথুন বাবু ও আলী আকরাম শুভ, পাশাপাশি এর গীত রচনা করেছেন কবির বকুল, মোহাম্মদ রফিকুজ্জামান ও মির্জা রাকিব। জনপ্রিয় সংগীতশিল্পী আসিফ আকবরের "ও প্রিয়া তুমি কোথায়" গানের নামানুসারে চলচ্চিত্রটির শিরোনাম রাখা হয়, গানটি সুর ও কথা ঠিক রেখে হুবহু ব্যবহার করা হয়। চলচ্চিত্রে রিয়াজ এই গানের চিত্রায়নে ঠোঁট মিলিয়েছেন। চলচ্চিত্রের অন্যান্য গানগুলোতে কণ্ঠ দেন, এন্ড্রু কিশোর, কনক চাঁপা, মনির খান, বেবী নাজনীন ও ডলি সায়ন্তনী। উল্লেখযোগ্য একক গানগুলি হলো-

## মুক্তিলাভ ও প্রতিক্রিয়া
৩৫ মিমি ফরম্যাটে নির্মিত এই চলচ্চিত্রটি ২০০২ সালের ১৬ সেপ্টেম্বর বাংলাদেশ চলচ্চিত্র সেন্সর বোর্ডের ছাড়পত্র পায়, একই বছর বিভিন্ন প্রেক্ষাগৃহে মুক্তি পায় এবং ব্যবসায়িক সাফল্য অর্জন করে। প্রেক্ষাগৃহে মুক্তির ষোল বছর পর ঈগল মুভিজের ব্যানারে ২০১৮ সালের ১৮ সেপ্টেম্বর চলচ্চিত্রটি ভিডিও আদান-প্রদান সেবা প্রদানকারী প্ল্যাটফর্ম ইউটিউবে অবমুক্ত করা হয়।

## তথ্যসূত্র

## বহিঃসংযোগ

* 

বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০২-এর চলচ্চিত্র
বিষয়শ্রেণী:আলী আকরাম শুভ সুরারোপিত চলচ্চিত্র
গৌরীপুর জমিদার বাড়ি

**গৌরীপুর জমিদার বাড়ি** বাংলাদেশ এর ময়মনসিংহ জেলার গৌরীপুর উপজেলায় অবস্থিত এক ঐতিহাসিক জমিদার বাড়ি। 

## ইতিহাস
আনুমানিক ১৭০০ শতাব্দীর দিকে এই জমিদার বাড়িটি প্রতিষ্ঠিত হয়েছে বলে ধারণা করা হয়। গৌরীপুর জমিদার বাড়ি হলেও পাশাপাশি এখানে দুই জমিদারের জমিদারী ছিল। তাই তাদের আলাদা আলাদা দুইটি বাড়ি ছিল। স্থানীয়রা একটিকে আনন্দ কিশোরের ও অন্যটিকে সুরেন্দ্র প্রসাদ লাহড়ীর জমিদার বাড়ি হিসেবে বলে থাকে। তবে কে এই জমিদার বাড়ির মূল প্রতিষ্ঠাতা তার কোন তথ্য পাওয়া যায়নি।

## বংশ তালিকা

## বর্তমান অবস্থা
জমিদার আনন্দ কিশোরের বাড়িটি এখন গৌরীপুর মহিলা কলেজ ও জমিদার সুরেন্দ্র প্রসাদ লাহড়ীর বাড়িটি গৌরীপুর সরকারী কলেজ হিসেবে ব্যবহৃত হচ্ছে।

## তথ্যসূত্র

বিষয়শ্রেণী:ময়মনসিংহ জেলার দর্শনীয় স্থান
বিষয়শ্রেণী:ঐতিহাসিক স্থান